עמיר חדד

לורן עמיר חליפה חדידר חדד (נולד ב-20 ביוני 1984) המוכר בשם הבמה: "אמיר", הוא זמר-יוצר ישראלי-צרפתי שזכה לפרסום עולמי. התפרסם בישראל לראשונה כאשר השתתף בעונה הרביעית של התוכנית "כוכב נולד". ייצג את צרפת באירוויזיון 2016 והגיע למקום השישי. חדד נולד בסרסל, פרוור של פריז, צרפת. הבכור מבין ארבעה ילדים למשפחה יהודית ספרדית. אביו יליד תוניסיה ואימו ישראלית מקריית שמונה. הוריו הכירו כאשר אביו הגיע להתמחות בבית החולים איכילוב, ואמו למדה בבית ספר לאחיות. הם התחתנו והיגרו לצרפת. בשנת 1992, כשהיה בן 8, עלתה משפחתו לישראל, והשתקעה בהרצליה. חדד מעיד כי גדל בבית מסורתי, שומר שבת. בילדותו הוא שר בעיקר בבתי כנסת וכתחביב. חדד שירת כחייל בחיל המודיעין. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בקיץ 2006 השתתף בעונה הרביעית של התוכנית "כוכב נולד". מורה לפיתוח קול שמעה אותו בבית הכנסת והמליצה להפקה להזמין אותו לאודישנים. הוא נשאר ארבע תוכניות עד שבתוכנית הרביעית בשלב הדואטים, קרס על הבמה בשידור חי. הוא נפסל והודח מהנבחרת. עם סיום העונה פנה אליו מפיק מצרפת, ששמע אותו שר בצרפתית בתוכנית, והחתים אותו על חוזה בחברת "קול רקורד", לייבל ירושלמי בתחילת דרכו. בהמשך הוא ארגן מדי פעם עבור חדד הופעות מול קהילות יהודיות בצרפת, בלגיה ושווייץ והופעות באירועים של הסוכנות היהודית. באוקטובר 2006, החל ללמוד רפואת שיניים באוניברסיטה העברית בירושלים, לימודים אותם סיים בשנת 2012, ובמקביל ניסה לקדם את הקריירה שלו כזמר. חדד לקח שיעורים לפיתוח קול, והעלה ליוטיוב סרטונים שלו שר. בין היתר תרגם לעברית את "J'te l'dis quand même" (צר'), שירו של הזמר הצרפתי פטריק ברואל. השיר, "קשה למצוא מילים", הגיע לידיו של ברואל שהתרגש מכך. כאשר ברואל הגיע להופעה בפארק רעננה ב-28 במאי 2008, הוא הזמין את חדד לשיר יחד איתו מול קהל של 8,000 אנשים. ב־2011 הוציא בישראל את האלבום הראשון שלו "ויהי" שכלל הן שירים שכתב והן גרסאות כיסוי לשירים צרפתיים. האלבום הולחן ועובד בשותפות עם חברו, המוזיקאי עמרי דגן, והוקלט ב־2008 כאשר שניהם היו סטודנטים. האלבום כלל את שירו הפופולרי "קשה למצוא מילים", זאת הייתה הפעם הראשונה שפטריק ברואל העניק אישור לחדש את אחד משיריו. אחד מהשירים באלבום הוקלט בארצות הברית עם הראפר האמריקאי קוליו, מחבר פסקול הסרט "סיכון מחושב". חדד גם חידש את הלהיט משנות ה־90 "Désenchantée" (אנ') של הזמרת הצרפתית מילן פארמר, גרסה אשר הופקה על ידי ה־DJ הישראלי המפורסם עופר ניסים. חדד שיתף פעולה עם מספר אמנים ביניהם שלומי שבת, חיים משה, דודו אהרון, גד אלבז, אייל גולן וישי ריבו. בשנת 2014 השתתף יחד עם ארוסתו (אשתו היום) בתוכנית ״כלוב הזהב״ בעונה 2 פרק 14. בה זכו ברכב ועוד מספר פרסים נרחב. בשנת 2014 השתתף בעונה השלישית של הגרסה הצרפתית "The Voice" אשר שודרה בTF1 החל מ־11 בינואר 2014 ועד 10 במאי 2014. באודישן העיוור שלו שר את "Candle in the Wind" של אלטון ג'ון. כל ארבעת השופטים הסתובבו אליו, והוא בחר להיות בנבחרת של זמרת הפופ הצרפתייה ג'ניפר (אנ'). הוא הגיע לגמר בו סיים במקום השלישי. לאחר סיום התוכנית יצא לסיבוב הופעות בצרפת עם שאר הפיינליסטים של דה וויס. הוא אף הוציא קליפ וידאו לשיר "Candle in the Wind" אותו שר באודישן בדה וויס. בשנת 2015, הוציא לאור את הסינגל הראשון שלו בצרפת "Oasis" (אנ') תחת שם הבמה Amir. בשנת 2016 נבחר לייצג את צרפת בתחרות האירוויזיון שנערכה בסטוקהולם, שוודיה, עם השיר "J'ai cherché" (אנ') שנכתב על ידי עמיר עצמו בשותפות עם ז'ואן ארמי ונאזים חאלד, ומכיל שילוב של מילים בצרפתית ובאנגלית. אל האירוויזיון הוא הגיע במקרה, לאחר מפגש אקראי בפאב עם ראש המשלחת של France 2 לבחירת הנציג הצרפתי לתחרות, אדוארדו גראסי. עמיר השמיע לו את השיר "J'ai cherché" שהיה אמור להיות הסינגל באלבום החדש שלו. אדוארדו התלהב מהשיר וביקש ממנו לייצג את צרפת עם השיר באירוויזיון, הוא שכנע את שאר חברי הוועדה ועמיר נבחר לייצג את צרפת בתחרות. השיר נערך ועוצב מחדש על ידי Skydancers ונאזים חאלד מאחר שהשיר בגרסתו המקורית באלבום חרג ממגבלת שלוש הדקות של התחרות. France 2, הערוץ שמשדר את התחרות בצרפת, תכננו תחילה לחשוף את השיר ב-12 במרץ 2016, אך הידיעה הודלפה כבר ב-25 בפברואר 2016. עמיר ביקש לדחות את ההכרזה על השתתפותו על מנת שהשיר יוכל להצליח בזכות עצמו. השיר הושמע ברדיו במשך חודשיים עד להכרזה. זאת הייתה הפעם הראשונה בצרפת שהכריזו על שיר לאירוויזיון שכבר קיים ומושמע, וגם כי השיר לתחרות הכיל מילים באנגלית. השיר הוצג לציבור באופן רשמי ב-12 במרץ 2016 בתוכנית הצרפתית The DiCaire Show. מיד כשנודע על בחירתו של חדד לייצג את צרפת, הריצו גורמים אנטי־ציוניים עצומה נגדו באינטרנט, ש-700 איש הספיקו לחתום עליה לפני שהורדה. בעצומה הביעו החותמים התנגדות לכך שמי שהיה חייל בצה"ל ייצג בתחרות כלל־אירופית רשמית את שמה של הרפובליקה הצרפתית. ביקורת נוספת הושמעה מצידו של אנדרה ואליני (אנ'), שר זוטר לענייני פרנקופוניה בממשלת צרפת, הוא תקף את שירו של חדד באומרו כי זאת "דוגמה מביכה ובלתי מתקבלת על הדעת" לזניחת השפה הצרפתית, משום שהפזמון החוזר בשיר הוא באנגלית. גם האינטלקטואל הצרפתי ברנאר פיבו הצטרף לביקורת נגד השיר המכיל טקסט באנגלית. מנהלת מחלקת הבידור ב-France 2 יצאה להגנתו של חדד בהודעה: "השיר מתנגן ברדיו הצרפתי מחודש ינואר, כבר חמישה חודשים. פיבו והשר ואליני שתקפו את השימוש באנגלית התעוררו בימים האחרונים. אני חושבת שהם בכלל לא שמעו את השיר אלא רק הגיבו לשאלה שנשאלו". בגמר האירוויזיון השיר הגיע למקום השישי עם 257 נקודות. זהו המקום הגבוה ביותר שצרפת הגיעה בתחרות מאז 2002 וזהו הניקוד הגבוה ביותר שקיבלה בהיסטוריה של התחרות. הקהל הישראלי העניק לביצוע של עמיר 12 נקודות בעוד צוות השופטים הישראלי העניק רק 7 נקודות. עמיר הוציא את האלבום השני שלו Au cœur de moi (אנ') בתאריך 29 באפריל 2016. האלבום הגיע למקום השישי במצעד האלבומים הצרפתי והגיע למעמד אלבום פלטינה כפול, האלבום גם השתתף במצעדים בבלגיה ובשווייץ, וזכה למעמד אלבום זהב בשווייץ. "J'ai cherché" שוחרר כסינגל שני[דרוש מקור] לאלבום ב-3 במרץ 2016. נכון לספטמבר 2018 הקליפ לשיר זכה ל-81 מיליון צפיות באתר יוטיוב, בשיר זה שבר עמיר שיא של היהודי המסורתי הראשון עם מספר צפיות רב שכזה. "On dirait" (אנ') שוחרר כסינגל שלישי לאלבום ב-29 באוגוסט 2016. השיר הגיע בשיא למקום 15 במצעד הסינגלים הצרפתי, וב-17 ביוני 2017 זכה בפרס שיר השנה בחג המוזיקה בנים, נוכן לספטמבר 2018 הקליפ לשיר זכה ל-44 מיליון צפיות באתר יוטיוב. "Au cœur de moi" (אנ') היה הסינגל הרביעי מהאלבום ששוחרר ב-6 בפברואר 2017. הוא הצטרף לסטפן ברן (אנ') ולמריאני ג'יימס (אנ') בקריינות גמר אירוויזיון 2017 שנערך בקייב ב־13 במאי. הוא חבר עם ואן ריפאבליק בגרסה הצרפתית של הסינגל החדש שלהם "No Vacancy" (אנ'). ב־25 באוגוסט 2017, הוא שחרר את "États d'Amour" כסינגל הראשי לאלבום השלישי שלו שצפוי לצאת ב־27 באוקטובר 2017. ב־7 בספטמבר 2017 הודיע כי שם האלבום השלישי יקרא Addictions. ב-2021 הוציא יחד עם הזמרת סיה והצמד בנקס & רנקס את הרמיקס לשיר 1+1 מתוך פסקול הסרט Music. נכון למאי 2022 הוא הישראלי החמישי המושמע ביותר בספוטיפיי עם כ-1.6 מיליון מאזינים חודשיים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-7 ביולי 2014 חדד התחתן עם ליטל אהרונוביץ'. בפברואר 2019, נולד להם בן בכור בשם מיכאל (Mikhaël) ביולי 2022, נולד בנם אור. "ויהי" (2011) Au cœur de moi‏ (אנ') ‏(2016) Addictions ‏(2017) Ressources ‏(2020) מדיה וקבצים בנושא עמיר חדד בוויקישיתוף אתר האינטרנט הרשמי של עמיר חדד עמיר חדד, ברשת החברתית פייסבוק עמיר חדד, ברשת החברתית אקס (טוויטר) עמיר חדד, ברשת החברתית אינסטגרם עמיר חדד, ברשת החברתית טיקטוק עמיר חדד, סרטונים בערוץ היוטיוב עמיר חדד, במסד הנתונים הקולנועיים IMDb (באנגלית) עמיר חדד, באתר אפל מיוזיק (באנגלית) עמיר חדד, באתר ספוטיפיי עמיר חדד, באתר Last.fm (באנגלית) עמיר חדד, באתר AllMusic (באנגלית) עמיר חדד, באתר MusicBrainz (באנגלית) עמיר חדד, באתר דיזר עמיר חדד, באתר Discogs (באנגלית) עמיר חדד, באתר Genius עמיר חדד, באתר SecondHandSongs לילית וגנר, "העיקר שבסוף האירוויזיון יהיה בישראל", באתר "ידיעות אחרונות", 24 בספטמבר 2018 הילה רגב, "סבתות מתות עלי", באתר mynet (כפי שנשמר בארכיון האינטרנט), 20 ביולי 2009 דפנה ארד, הזמר הישראלי־צרפתי עמיר חדד ייצג את צרפת באירוויזיון, באתר הארץ, 29 בפברואר 2016 רן בוקר, נציג צרפת לאירוויזיון: "גאה בישראליות שלי", באתר ynet, 5 באפריל 2016 רון גרנות, ואלה המתמודדים ב"כוכב נולד 4", באתר mynet (כפי שנשמר בארכיון האינטרנט), 8 ביוני 2006 ynet, עמיר חדד קרס לרגע ב"כוכב נולד", באתר ynet, 29 ביוני 2006 אלעד שמחיוף, ‏הדרך המפתיעה של עמיר לאירוויזיון, באתר ‏מאקו‏, 15 באפריל 2016 הביוגרפיה של עמיר חדד, באתר קול רקורד (בצרפתית) (ארכיון) גדעון קוץ, ‏הישראלי שכבש את הקהל האירופי וייצג את צרפת באירוויזיון, באתר מעריב אונליין, 8 במאי 2016 אסף נבו, ‏עמיר חדד מ"כוכב נולד" - בחצי הגמר של "דה ווייס בצרפת", באתר ‏מאקו‏, 28 באפריל 2014 שגיא בן נון‏, עמיר חדד הגיע למקום השלישי בגמר "דה וויס צרפת", באתר וואלה, 11 במאי 2014 רן בוקר, עמיר חדד: "הצרפתים בישראל הצביעו לי", באתר ynet, 11 במאי 2014 רן בוקר ורחל קדרס, דיווח: הישראלי עמיר חדד ייצג את צרפת באירוויזיון, באתר ynet, 25 בפברואר 2016 Decant, Charles (2 במרץ 2016). "Eurovision 2016 : Nathalie André évoque le choix d'Amir et la fuite dans "TPMP"". ozap.com (בצרפתית). PureMédias. נבדק ב-3 במרץ 2016. {{cite web}}: (עזרה) רן בוקר, "הבחירה בעמיר חדד - מסר לעולם אחרי אירועי הטרור הקשים", באתר ynet, 29 בפברואר 2016 ״...זאת גם הפעם הראשונה שהשיר מכיל טקסט באנגלית, מה שמהווה יתרון ברמה הבינלאומית...״ דקה 0:30 ליאור נאור‏, עמיר חדד בשיחה עם וואלה! תרבות: "צרפת מתעוררת - חד משמעית!", באתר וואלה, 13 באפריל 2016. ביקורת בצרפת על עמיר חדד באירוויזיון: "השירה באנגלית - פנייה למכנה המשותף הנמוך ביותר", באתר וואלה, 8 במאי 2016 יניב דורנבוש, סטוקהולם‏, עמיר חדד משיב למבקרים: "האנשים בצרפת עומדים מאחוריי", באתר וואלה, 8 במאי 2016 לוח תוצאות סטוקהולם 2016, באתר האירוויזיון תרבות ובידור נענע10, גמר האירוויזיון 2016: ישראל במקום ה-14, אוקראינה ניצחה, באתר nana10‏, 15 במאי 2016 עמית קוטלר, אירוויזיון 2016: אוקראינה ניצחה, ישראל במקום 14, באתר ynet, 15 במאי 2016 לוח תוצאות צרפת, סטוקהולם 2016, באתר האירוויזיון מערכת הצינור, עמיר חדד בראיון מיוחד: "אני עדיין לא מעכל", באתר nana10‏, 16 במאי 2016 אחריו באים אלכס קלייר ומתיסיהו "États d'Amour - Single par Amir" (באנגלית). Apple Music. נבדק ב-25 באוגוסט 2017. {{cite web}}: (עזרה) Diaz, Sebastian (25 באוגוסט 2017). "It's love! Amir releases new single "Etats d'Amour" ahead of October album". wiwibloggs.com (באנגלית). Wiwibloggs. נבדק ב-25 באוגוסט 2017. {{cite web}}: (עזרה) "Amir: son album «Addictions» sort le 27 octobre! - Actu Amir" (בצרפתית). NRJ. 7 בספטמבר 2017. נבדק ב-8 בספטמבר 2017. {{cite web}}: (עזרה) Sia - 1+1 (feat. Amir) [Banx & Ranx Remix] - Official Lyric Video, נבדק ב-2021-07-13 יפעת הללי אברהם, ‏מצרפת באהבה: עמיר חדד התחתן, באתר ‏מאקו‏, 9 ביולי 2014